Gandia acollirà el pròxim 29 de setembre el I Open Nacional de modalitats Tatami Sport
20 setembre 2018

## Gandia acollirà el pròxim 29 de setembre el I Open Nacional de modalitats Tatami Sport20 setembre 2018Última actualització: 14 juliol 2025

![](../gestion/img/IMG_2185.jpg)  
  

La regidora delegada d'Esports, Lydia Morant acompanyada per Jose Antonio Núñez, president de Box Safor; i Roberto Lara, tècnic del Club, han comparegut en roda de premsa per presentar el I Open Nacional Ciutat de Gandia de modalitats Tatami Sport que se celebrarà al poliesportiu municipal el pròxim 29 de setembre.  
  
**Lydia Morant** ha explicat que el campionat reunirà totes les modalitats de Tatami Sport (point fight, light contact, kick light) en categories cadets majors, júnior i sènior.  
"_En tindre caràcter nacional el club espera comptar amb una àmplia representació d'esportistes procedents d'altres comunitats autònomes. El Box Safor està realitzant una gran tasca pel foment de l'esport a la nostra ciutat i prova d'això és l'organització d'aquest esdeveniment esportiu_".  
  
Per la seua banda, **Jose Antonio Núñez** ha explicat que "_estem molt contents perquè la convocatòria està tenint una molt bona acceptació. Ja tenim més de 200 inscripcions tot que la competició abasta 3 de les 5 categories possibles. Gairebé la meitat dels participants vénen d'altres comunitats autònomes el que repercutirà en l'ocupació hotelera i en l'hostaleria". "La nostra intenció és que aquesta prova s'incloga en el circuit nacional que s'implantarà pròximament per part de la Federació Espanyola de Kickboxing i que tindrà un format a manera de lliga_".  
  
Finalment, **Roberto Lara** ha afegit que "_comptarem amb altres campions d'Espanya procedents d'altres províncies, el que permetrà als espectadors veure combats d'altíssim nivell en plena Fira i Festes. Esperem que molts pares s'acosten amb els seus fills i descobrisquen un esport que s'està desenvolupant molt en categoria femenina en els últims anys_"